যে রাতে ফের্নান্দা ওদেরকে সিনেমা হলে ধরে ফেলে অবাক করে দেয় আউরিলিয়ানো সেগুন্দো নুয়ে পড়ে বিবেকের ভারে, আর মেমের সঙ্গে কথা বলতে যায় তার শোবার ঘরে যেখানে ফের্নান্দা ওকে বন্দি করে রাখে, এই বিশ্বাসে যে মেমে তার কাছে প্রতিশ্রুতির মত সবকিছু উগড়ে দিবে। কিন্তু মেমে সবই অস্বীকার করে । সে এতই আত্ববিশ্বাসী যে ও নিজের নিঃসঙ্গতায় এতই দৃড়চিত্ত থাকে যে আউরোলিয়ানো সেগুন্দোর মনে হয় ওদের মধ্যে এখন আর কোন বন্ধন নেই আর সেই বন্ধুত্ব ও যোগসাজস অতীতের মরিচিকা ছাড়া আর কিছুই নয়। সে মাউরিসিও বাবিলানিয়ার সঙ্গে কথা বলতে স্থির করে এই ভেবে যে প্রাক্তন উপরওয়ালা হিসেবে সে কথা বললে মাউরিসিও তার উদ্দেশ্য ত্যাগ করবে, কিন্তু পেত্রা কতেস এগুলো মেয়েলী ব্যাপার এই বলে তাকে নিবৃত করে, ফলে সে সিদ্ধান্তহীনতায় ভাসতে ভাসতে থাকে আর প্রায় বিশ্বাসই করতে পারে না যে এই বন্দিদশা তার মেয়ের দুর্দশার অবসান ঘটাবে।